Unionin yleisen tuomioistuimen tuomio 6.7.2022 – JP v. komissio
(asia T-179/20)1
(Henkilöstö – Avoin kilpailu – Kilpailuilmoitus EPSO/AD/363/18 hallintovirkamiesten palvelukseen ottamiseksi verotuksen alalla (AD 7) – Varallaololuetteloon merkitsemättä jättäminen – Valintalautakunnan kokoonpano – Vakaus – Ilmeinen arviointivirhe – Vastuu)
Oikeudenkäyntikieli: englanti
Asianosaiset
Kantaja: JP (edustajat: asianajajat S. Rodrigues ja A. Champetier)
Vastaaja: Euroopan komissio (asiamiehet: T. Lilamand, D. Milanowska ja A.-C. Simon)
Oikeudenkäynnin kohde
SEUT 270 artiklaan perustuvalla kanteellaan kantaja vaatii yhtäältä kumottavaksi 10.12.2019 tehdyn päätöksen, jolla kilpailun EPSO/AD/363/18 valintalautakunta on uudelleentarkastelun jälkeen kieltäytynyt merkitsemästä kantajan nimeä kyseisen kilpailun läpäisseiden varallaololuetteloon, ja toisaalta hän vaatii korvausta vahingosta, jonka hän väittää aiheutuneen kyseisestä päätöksestä.
Tuomiolauselma
Kanne hylätään.
JP velvoitetaan korvaamaan oikeudenkäyntikulut.
____________
1     EUVL C 209, 22.6.2020.